Hiér is die gewildste babaname in SA in 2017Argieffoto Statistieke Suid-Afrika (StatsSA) het Maandag gesê dat daar verlede jaar 2,1% meer geboortes in Suid-Afrika geregistreer is as in 2016. In 2017 is 989 318 lewende geboortes in Suid-Afrika geregistreer vergeleke met 969 415 lewende geboortes in 2016. Van die geboortes wat in 2017 geregistreer is, is 897 750 babas wat in 2017 gebore is, terwyl 91 568 babas is wat alreeds in 2016 of vroeër gebore is. Daar is meer seuntjies as dogtertjies in die land verwelkom – 460 884 seuntjies in vergelyking met 452 725 dogtertjies. Volgens StatsSA kon daar nie geloofwaardige of vergelykbare statistiek oor die pa’s van die babas saamgestel word nie, aangesien ŉ allemintige 61,7% van die geboortes geregistreer is sonder enige besonderhede van die pa van die baba. Die meeste geboortes is in Gauteng aangeteken (239 457), gevolg deur KwaZulu-Natal (197 913). Die minste geboortes het in die Noord-Kaap voorgekom (24 395), gevolg deur die Vrystaat (50 130). StatsSA het ook gekyk na die ouderdom van die ma’s van die nuwe babas. Die meeste babas wat in 2017 gebore is, se ma’s is tussen 30 en 34 jaar oud, gevolg deur ma’s wat tussen 25 en 29 jaar oud is. Enkele geboortes is ook aangeteken vir ma’s wat tussen 10 en 14 jaar oud is, asook ma’s tussen 50 en 54 jaar oud. Enzokuhle was behoorlik ŉ gewilde keuse vir as babanaam in 2017 – nie net is dit die naam van 2 832 babaseuntjies wie se geboortes verlede jaar geregistreer is nie, dit is ook die naam van 2 587 dogtertjies wie se geboortes verlede jaar geregistreer is. Trouens, die topvyf-name vir seuntjies en dogtertjies stem baie ooreen. Die tweede gewildste naam vir seuntjies was Lethabo, gevolg deur Melokuhle, Lubanzi en Amogelang. Die tweede gewildste naam vir dogtertjies was Melokuhle, gevolg deur Amahle, Lethabo en Amogelang in die vyfde plek. Hier is die tien gunstelingname vir manlike en vroulike babas in 2017: Seuntjies: Dogtertjies: